钦定古今图书集成/明伦汇编/氏族典/第180卷 > 《廖用贤尚友录》 > 泉元礼
## 钦定古今图书集成/明伦汇编/氏族典/第180卷 > 《廖用贤尚友录》 > 泉元礼

按《周书泉企传》：“企子元礼，少有志气，好弓马，颇闲草
隶，有士君子之风。释褐奉朝请、本州别驾，累迁员外
散骑侍郎、洛州大中正、员外散骑常侍、安东将军、持
节、都督，赐爵临洮县伯，进征东将军、金紫光禄大夫，
加散骑常侍。及洛州陷，与企俱被执而东，元礼于路
逃归。时杜窋虽为刺史，然巴人素轻杜而重泉。及元”
礼至，与仲遵相见，感父临别之言，潜与豪右结托，信
宿之间，遂率乡人袭州城，斩窋，传首长安。朝廷嘉之，
拜卫将军、车骑大将军，世袭洛州刺史。从太祖战于
沙苑，为流矢所中，遂卒。子贞嗣。